**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.08.2018, ora 08.00 – 07.08.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 07.08.2018, ora 7.00**

**RÂURI**

**Debitele au fost în general în scădere,** exceptând cursul mijlociu şi inferior al Prutului unde au fost în creştere prin propagare.

Pe râurile din bazinele hidrografice: Iza și Barcău, pe cursul superior al râului Tur și râurile din Dobrogea, debitele au fost relativ staţionare.

Debitele se situează la valori mai mari de 100% din mediile multianuale lunare, exceptând râurile din bazinele hidrografice: Vişeu, Iza, Tur, Someș, Crasna, Barcău, pe cursul superior al Mureşului, pe unii afluenţi ai Argeşului superior şi pe unii afluenţi ai Bârladului, unde se situează sub normalele lunare, cu valori mai mici de 90% din acestea.

Se situează peste râurile la stațiile hidrometrice: Dâmbovița – Dragomirești (200+22)-jud.IF și.

În interval s-a situat peste **COTA DE ATENȚIE** râul Ciric la s.h. Iași (170+24)-jud.IS).

În interval au fost emise două **ATENŢIONĂRI HIDROLOGICE pentru fenomene imediate**.

**Debitele vor fi în general în scădere**, exceptând cursul mijlociu şi inferior al Prutului unde vor fi în creştere prin propagare și râurile din sudul și sud-estul țării unde pot apărea creșteri de niveluri și debite datorită precipitațiilor prognozate.

Sunt posibile creșteri izolate de niveluri și debite pe unele râuri mici din zonele de deal și munte, ca urmare a precipitaţiilor prognozate.

**DUNĂRE**

**Debitul la intrarea în ţară** (secţiunea Baziaş) în intervalul 06-07.08.2018 **a fost staţionar, având valoarea de 3600 m3/s**, sub media multianuală a lunii **august (4300 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi** în **scădere (3500 m3/s).**

În aval de Porţile de Fier debitele vor fi în scădere.

**2.** **Situaţia meteorologică în intervalul 06.08.2018, ora 08.00 –07.08.2018, ora 06.00**

**În ţară,** vremea a fost călduroasă mai ales în vestul și în sudul țării. Cerul a fost variabil, cu înnorări temporar accentuate, averse și descărcări electrice, după-amiaza și seara, local în zona de munte, Crișana, Transilvania și Moldova și pe arii restrânse în rest. Izolat cantitățile de apă au depășit 25 l/mp. Vântul a suflat slab și moderat, cu intensificări în timpul ploilor, iar în zona localităților Polovragi (jud. Gorj) și Bârlad (jud. Vaslui) a fost consemnată vijelie. Temperaturile maxime s-au încadrat între 26 de grade la Joseni, Suceava și Târgu Neamț și 35 de grade la Calafat și Drobeta Turnu Severin. La ora 06 se înregistrau valori termice cuprinse între 12 grade la Joseni și Toplița și 24 de grade la Șiria, Jurilovca și Gura Portiței.

*Indicele temperatură-umezeală (ITU) a atins și depășit ușor pragul critic de 80 de unități al disconfortului termic în cea mai mare parte a Munteniei, în sudul Moldovei, local în Banat și pe arii restrânse în Crișana, Oltenia și Dobrogea.*

**Observație:** începând de ieri de la ora 06 au fost în vigoare **31 de mesaje** privind fenomene meteorologice periculoase imediate:

- **2 avertizarări cod portocaliu** emise de către SRPV Bacău;

- **29 atenționări cod galben** emise după cum urmează: 7 de către SRPV Timișoara, 6 de către CNPM pentru Muntenia, câte 5 de către SRPV Bacău și SRPV Cluj Napoca, 4 de către SRPV Craiova și câte 1 emisă de către SRPV Sibiu și SRPV Constanța*.*

**La Bucureşti,** vremea a fost călduroasă. Cerul a fost variabil, cu înnorări temporar accentuate după-amiaza în unele cartiere, unde au fost averse, descărcări electrice și intensificări de scurtă durată ale vântului. Temperatura maximă a fost de 33 de grade la toate stațiile meteo, iar la ora 06 se înregistrau 17 grade la stația meteo Băneasa, 19 grade la Afumați și 20 de grade la Filaret.

*Indicele temperatură-umezeală (ITU) a depășit ușor pragul critic de 80 de unităţi al disconfortului termic*.

**3. Prognoza meteorologică în intervalul 07.08.2018, ora 08.00 –08.08.2018, ora 08.00**

**În ţară,** vremea va fi călduroasă îndeosebi în zonele joase din vestul și sudul țării și apropiată de normalul termic al perioadei în rest. Înnorări temporar accentuate, averse ce vor avea și caracter torențial, descărcări electrice și intensificări de scurtă durată ale vântului vor fi, mai ales după-amiaza și seara, pe arii relativ extinse în regiunile sudice, sud-estice și în zona de munte și local în centru. Izolat, cantitățile de apă vor depăși 20...25 l/mp și vor fi condiții de grindină. În restul teritoriului cerul va fi variabil, iar astfel de fenomene se vor semnala pe arii restrânse și la cote mai reduse. Temperaturile maxime se vor situa între 25 și 34 de grade, iar cele minime între 12 și 23 de grade.

*Indicele temperatură-umezeală (ITU) va atinge și depăși ușor pragul critic de 80 de unități al disconfortului termic în regiunile sudice și sud-estice și pe arii mai restrânse în cele vestice*.

**La Bucureşti,** vremea va fi călduroasă. Cerul va fi variabil, cu înnorări mai accentuate după-amiaza și seara când vor fi ploi de scurtă durată, descărcări electrice și posibil unele intensificări ale vântului. Temperatura maximă va fi de 30...31 de grade, iar cea minimă de 18...20 de grade.

*Indicele temperatură-umezeală (ITU) va atinge și va depăși ușor pragul critic de 80 de unități al disconfortului termic*

***I. CALITATEA APELOR***

**1.1. Pe fluviul Dunărea**

Nu au fost semnalate evenimente deosebite.

**1.2. Pe râurile interioare**

**ABA Siret** informează că **în data de 06.08.2018, ora 15.00, din cauza coroziunii, s-a spart o conductă de injecţie aparţinând SC OMV Petrom SA Asset VIII Moldova Nord, de la skid 7 Sarmaţian la Statia de injecţie 804 Moineşti, pe tronsonul care supratraversează pârâul Schelei, în zona loc. Moineşti, jud Bacău.** Echipe de intervenţii s-au deplasat în zonă pentru izolarea şi curăţarea zonei afectate. Personal de la SGA Bacau, GNM Bacau, ISU Bacau s-a deplasat în zonă pentru investigaţii. Din cauza corodării, prin por, s-a scurs, din zestrea conductei, o cantitate de 15 litri apă sărată de zăcământ. **Astfel a fost poluat pârâul Schelei  (necadastrat, afluent al pr.Urmenis), pe malul stâng, în zona fostului Parc 1 Sarmaţian, observându-se uşoare irizaţii pe o lungime de 3 m şi o suprafaţă de 5 mp; SC OMV** Petrom ASSET VIII MOLDOVA NORD prin personalul Sectorului 26, a luat măsuri de izolare a conductei şi montarea unui şarnier, în vederea limitării şi izolării incidentului s-au montat preventiv două baraje şi s-a împrăştiat material absorbant pe 5 mp, pe malul stâng al pr.Schelei; La ora 18.00 a fost ecologizată zona, materialul absorbant impregnat a fost transportat la decantorul din Parcul 807 Moineşti.

**ABA Mureş** informează că din cauza precipitaţiilor abundente, care au determinat creşterea debitelor de apă pluvială colectată din sistemul de canalizare al localităţii, staţia de epurare Haţeg, jud. Hunedoara, a SC ApaProd SA Deva, a deversat direct în cursul de apă local, ape uzate menajere, în data de 01.08.2018, în intervalul orar 11:15- 13:00, ulterior situaţia revenind la normal.

**1.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

**1. În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în intervalul 03-05.08.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Tulcea şi APM Tulcea revin cu** informaţii suplimentare referitoare la **incendiul produs pe celula nr.1 din cadrul Depozitului Ecologic S.C. Ecorec SA Popeşti Leordeni- punct de lucru din Mun. Tulcea, în seara zilei de 05.08.2018, ora 19.50**. Incendiul s-a produs datorită autoaprinderii deşeurilor datorită gazului metan prezent ca urmare a digestiei anaerobe din depozit, datorită temperaturilor ridicate din timpul zilei. Echipajul ISU Delta Tulcea a intervenit la faţa locului pentru stingerea incendiului, acesta fiind lichidat la ora 21.15, iar până la ora 22.00 s-a efectuat supravegherea zonei afectate pentru a nu se autoaprinde. Ca urmare a incendiului nu s-au constatat pagube, acesta fiind la suprafaţă, nefiind afectate straturile de impermeabilizare, gardul celulei şi nu au fost afectate zonele învecinate. Ca măsură asiguratorie, s-a acoperit cu pământ suprafaţa afectată, de circa 100mp. Se precizează că celula nr. 1, cu o capacitate de 180.000 mc se afla la un grad de umplere de aproape 88%, fiind montate opt foraje pentru captarea gazelor emise în cadrul depozitului, conducerea societăţii având depusă la APM Tulcea documentaţia tehnică în vederea reactualizării autorizaţiei integrate de mediu.

**2. În domeniul solului şi vegetaţiei**

**GNM CJ Bacău** revine cu informaţii referitoare la **poluarea accidentală a solului, 200 mp teren proprietate privată, cu 500 litri ţiţei din data de 03.08.2018, ora 11.00, ca urmare a fisurării prin coroziune a conductei magistrale de transport ţiţei, a OMV Petrom, Asset VIII Moldova Nord, de la Parc Zemeş la Depozit Alboteşti, jud. Bacău**. Sursa de poluare a fost stopată. Se lucrează cu 50 persoane pentru finalizarea operaţiunii de ecologizare a zonei afectate.

A fost aplicată sancţiune contravenţională în valoare de 25.000 ron conform OUG 195/2005 cu modificări şi actualizări art. 96 alin. 3 (neluarea măsurilor preventive necesare pentru apariţia riscului pe care substanţă periculoasă, ţiţei o poate prezenta asupra populaţiei şi a mediului.

**GNM CJ Giurgiu şi APM Giurgiu** revin cu informaţii referitoare la **poluarea accidentală a solului, pe 240 mp teren necultivat, cu 30 litri ţiţei şi 400 litri apă sărată de zăcământ, din data de 03.08.2018, ora 08.40**, ca urmare a fisurării prin coroziune a conductei magistrale OMV Petrom, de ţiţei, de la Parc Bălăria. Sursa de poluare a fost stopată. Se vor lua următoarele măsuri: se va înainta GNM CJ Giurgiu graficul de lucrări cu privire la ecologizarea zonei afectate, până în data de 10.08.2018. Se va proceda la ecologizarea zonei afectate de scurgerea de ţiţei, până în data de 04.09.2018. Se va informa GNM CJ Giurgiu cu privire la realizarea măsurilor la termenele scadente.

A fost aplicată sancţiune contravenţională în valoare de 50.000 ron conform OUG 195/2005 cu modificări şi actualizări, art. 96 alin. 3, alin. 1 pct. 7 (neluarea măsurilor preventive necesare pentru apariţia riscului pe care substanţă periculoasă, ţiţei o poate prezenta asupra populaţiei şi a mediului.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 03.08.2018 - 05.08.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE**